Document ID: 32007D0769

ΑΠΌΦΑΣΗ ΤΗΣ ΕΠΙΤΡΟΠΉΣ
της 16ης Νοεμβρίου 2007
περί διορισμού των μελών της επιτροπής ανώτερων επιθεωρητών εργασίας για νέα θητεία
(2007/769/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την απόφαση 95/319/ΕΚ της Επιτροπής, της 12ης Ιουλίου 1995, σχετικά με τη συγκρότηση επιτροπής ανώτερων επιθεωρητών εργασίας (1), και ιδίως το άρθρο 5,
τον κατάλογο των υποψηφίων που υπέβαλαν τα κράτη μέλη,
Εκτιμώντας τα ακόλουθα:
(1)
Σύμφωνα με το άρθρο 5 παράγραφος 1 της εν λόγω απόφασης η επιτροπή συγκροτείται από δύο εκπροσώπους από κάθε κράτος μέλος.
(2)
Σύμφωνα με το άρθρο 5 παράγραφος 2 της εν λόγω απόφασης τα μέλη της επιτροπής διορίζονται από την Ευρωπαϊκή Επιτροπή με βάση τις προτάσεις των κρατών μελών.
(3)
Το άρθρο 5 παράγραφος 3 της εν λόγω απόφασης ορίζει ότι η θητεία των μελών της επιτροπής είναι τριετής και ανανεώσιμη.
(4)
Η προηγούμενη θητεία της επιτροπής έληξε στις 31 Δεκεμβρίου 2006.
(5)
Επομένως, η Ευρωπαϊκή Επιτροπή πρέπει να διορίσει τα μέλη της εν λόγω επιτροπής με βάση τις προτάσεις των κρατών μελών για μια περίοδο τριών ετών,
ΑΠΟΦΑΣΙΖΕΙ:
Άρθρο μόνο
1. Τα πρόσωπα των οποίων τα ονόματα περιλαμβάνονται στο παράρτημα της παρούσας απόφασης διορίζονται ως μέλη της επιτροπής ανώτερων επιθεωρητών εργασίας (SLIC) για τριετή περίοδο, από την 1η Ιανουαρίου 2007 έως στις 31 Δεκεμβρίου 2009.
2. Τα ονόματα των μελών δημοσιεύονται στην Επίσημη Εφημερίδα της Ευρωπαϊκής Ένωσης για ενημερωτικούς σκοπούς.
Βρυξέλλες, 16 Νοεμβρίου 2007.

Labels: 18
9
15